Document ID: 32011R0547

KOMISSION ASETUS (EU) N:o 547/2011,
annettu 8 päivänä kesäkuuta 2011,
Euroopan parlamentin ja neuvoston asetuksen (EY) N:o 1107/2009 täytäntöönpanosta kasvinsuojeluaineita koskevien merkintävaatimusten osalta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 65 artiklan 1 kohdan
sekä katsoo seuraavaa:
(1)
Asetuksen (EY) N:o 1107/2009 mukaisesti kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (2) 16 artiklassa ja liitteessä IV ja V säädettyjä merkintävaatimuksia sovelletaan edelleen asetuksen (EY) N:o 1107/2009 nojalla.
(2)
Sen vuoksi asetuksen (EY) N:o 1107/2009 täytäntöönpanon kannalta on tarpeen antaa asetus, johon sisällytetään kyseiset kasvinsuojeluaineita koskevat merkintävaatimukset tarpeellisten muutosten, kuten päivitettyjen viittausten, kera.
(3)
Mukaan olisi otettava säännöksiä, jotka koskevat pakkausten uudelleenkäyttöä sekä kokeisiin ja testeihin tutkimus- ja kehittämistarkoituksiin käytettäviä kasvinsuojeluaineita.
(4)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Kasvinsuojeluaineiden merkinnöissä on noudatettava liitteessä I säädettyjä vaatimuksia, ja niihin on tapauksen mukaan sisällytettävä liitteessä II esitetyt vakiolausekkeet, jotka koskevat ihmisten ja eläinten terveydelle tai ympäristölle aiheutuvia erityisiä riskejä, sekä liitteessä III esitetyt vakiolausekkeet, jotka koskevat ihmisten ja eläinten terveyden tai ympäristön suojelua koskevia varotoimia.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 14 päivästä kesäkuuta 2011.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä kesäkuuta 2011.

Labels: 3
6